Ostrovnojus

Ostrovnojus () – miestas Rusijoje, Murmansko srityje, 360 km į pietryčius nuo Murmansko, Barenco jūros pakrantėje, 12 km nuo Jokangos žiočių; sudaro uždarąją teritoriją. Yra Rusijos šiaurės laivyno karinė bazė „Gremicha“. Miesto apygardą sudaro dvi dalys, viena nuo kitos atskirtos 5 km atstumu. Į ją taip pat patenka Sviatyj Noso kyšulys. Sausuma susisiekimo nėra, iš Murmansko galima patekti sraigtasparniu arba laivu.

 Istorija 

Nuo 1611 m. minimas samių kaimas Jokanga (Йоканга). 1915 m. čia pradėta kurti karinio laivyno bazė. 1930 m. gyvenvietė tapo rajono centru, 1938 m. pavadinta Gremicha (Гремиха). 1981 m. jai suteiktas uždarojo miesto statusas ir kodinis pavadinimas Murmanskas-140. Nuo 1992 m. miestas oficialiai vadinamas Ostrovnojumi.

Kategorija:Murmansko srities miestai